section_heading: Barokni trg, ogledalo moći obitelji Pamphilj
paragraph_text: Piazza Navona je današnji oblik dobila za baroka ponajviše zbog pape Inocenta X. iz moćne kardinalske obitelji Pamphilj, koja je nastavila s izgradnjom i uljepšavanjem trga natječući se tako sa suparničkim obiteljima Barberini i Farnese. On predstavlja jednu od najljepših cjelina tog umjetničkog i arhitektonskog stila u Rimu i na svijetu. Trg je galerija lijepih skulptura i još ljepših arhitektonskih kreacija, izgleda poput unutrašnjosti nekog velikog kazališta. Na sredini trga nalazi se znamenita Fontana dei Quattro Fiumi (Fontana četiri rijeke) iz 1651. djelo arhitekta i kipara Gian Lorenza Berninija, nasuprot njoj je Sant'Agnese in Agone (sv. Agneza iz Agonea) djelo arhitekata Francesca Borrominija i Girolama Rainaldija, pored nje je Palača Pamphilj, također rad Rainaldija,<ref>Ludovico Pratesi: Palazzi e Cortili di Roma. Editori Anthropos, Roma 1988., str. 163 s lijepim freskama Pietra da Cortonea u unutrašnjosti. mini|lijevo|200px|<center>Fontana četiri rijeke s [[egipatskim obeliskom na sredini Piazza Navona]]